אלפרד גרינפלד

אלפרד גרינפלד (בגרמנית: Alfred Grünfeld; 4 ביולי 1852, פראג – 4 בינואר 1924, וינה) היה פסנתרן, מלחין ומורה למוזיקה יהודי-אוסטרי.

קורות חיים 
גרינפלד נולד בפראג. למד בקונסרבטוריון בפראג אצל יוזף קרייצ'י (Josef Krejčí) ובהמשך באקדמיה החדשה לאמנויות הצליל (Neue Akademie der Tonkunst) בברלין אצל תיאודור קולאק (Kullak). בשנת 1873 השתקע בווינה, שם קיבל את התואר "וירטואוז הלשכה" (Kammervirtuose). גרינפלד יצא למסעות קונצרטים ברחבי אירופה ובארצות הברית.

במהלך ביקור בגרמניה התמנה גרינפלד לפסנתרן החצר של הקיסר וילהלם הראשון. משנת 1897 כיהן כפרופסור בקונסרבטוריון של וינה.

גרינפלד היה הפסנתרן הראשון שהקליט את נגינתו; תקליטור המציג רבות מהקלטותיו מוצע למכירה.

על ביתו של אלפרד גרינפלד ברחוב גטריידמארקט 10 בווינה מתנוסס שלט זיכרון. הוא נקבר בקבר של כבוד (Ehrengrab) בבית הקברות המרכזי בווינה.

אחיו של אלפרד היה הצ'לן היינריך גרינפלד.

יצירותיו 
מבין יצירותיו ראויות להזכר היצירות הבאות לפסנתר:
 תרגיל-אוקטבות, אופוס 15
 מינואט, אפוס 31
 סרנדה ספרדית, אופוס 37
 עיבודים ופאראפראזות לפסנתר סולו של העטלף מאת יוהאן שטראוס הבן, אופוס 56

תארים ועיטורים 
 מסדר כתר הברזל, דרגה III (אוסטריה)
 מסדר פרנץ יוזף, צלב האביר (Ritterkreuz) (אוסטריה)
 מסדר העיט האדום, דרגה IV (גרמניה)
 "וירטואוז הלשכה" (Kammervirtuose)

קישורים חיצוניים 

 איסידור זינגר, ג'וזן סון (Sohn), 
 תווים של יצירותיו של אלפרד גרינפלד ב-International Music Score Library Project 
 
 

פסנתרנים יהודים אוסטרים
מלחינים יהודים אוסטרים
פסנתרנים יהודים צ'כים
מלחינים יהודים צ'כים
מורים למוזיקה יהודים
אישים הקבורים בבית הקברות המרכזי בווינה
חברי מסדר פרנץ יוזף
אוסטרים שנולדו ב-1852
אוסטרים שנפטרו ב-1924